  Туспуктэм: Полина Уразова Наталия Сильвестрова Удмуртиын лемтэй куртчиськон вакыт кутсконысен эмъяськонниосы 12 сюрс 776 адями вазиськиз. Энцефалитэн 41 черлан учыр пусйизы, соос пӧлысь сизьымаз учыре висёнэз пиналъёслэсь шедьтӥзы. Со сярысь Роспотребнадзорлэн элькунъя управлениезлэн пресс-службаез ивортӥз. Тужгес но трос учыръёсты Ижкарын шараязы. Отын 17 адями эмчиослы вазиськиз, Балезино но Шаркан ёросъёсын ньыль мурт шуге-леке сюриз, Можга, Вотка каръёсын, Алнаш, Вотка, Дэри, Кез ёросъёсын – быдэн кык, Красногорск, Можга, Ува но Сюмси ёросъёсын – быдэн одӥг. Вань висисьёслэн лемтэй инфекциослэсь прививказы пуктэмын ӧй вал. Озьы ик бореллиозэн 58 адями черлазы, соос пӧлын одӥг нылпи. Тужгес трос висён учыръёс Ижкарын пусъемын – 19, укмыс учырез Балезино ёросын шараязы, куать учыр – Кез ёросын, Эгра ёросын – вить, ньыль учыр – Кияса ёросын, Шаркан, Юкаменск но Ува ёросъёсын – быдэн кыкен, Вотка, Дэбес, Дэри, Каракулино, Пичи Пурга, Яр но Глаз ёросъёсын быдэн одӥген. Тегъёс: лемтэй Тазалык Роспотребнадзор Удмуртия  